സൌരവ് ഗാംഗുലി - വിക്കിപീഡിയ

# സൌരവ് ഗാംഗുലി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

സൗരവ് ഗാംഗുലി
ബാറ്റിങ്ങ് രീതി | ഇടത്ത് കയ്യന്‍
ബോളിങ് രീതി | വലത് കൈ മീഡിയം
| ടെസ്റ്റ് | ഏകദിനം
മത്സരങ്ങള്‍ | 91 | 286
ആകെ റണ്‍ | 5435 | 10470
ബാറ്റിങ്ങ് ശരാശരി | 40.86 | 41.22
100s/50s | 12/27 | 22/64
ഉയര്‍ന്ന സ്കോര്‍ | 173 | 183
ബോളുകള്‍ | 2540 | 4183
വിക്കറ്റുകള്‍ | 26 | 94
ബോളിങ് ശരാശരി | 55.42 | 37.37
5 വിക്കറ്റ് പ്രകടനം ഇനിങ്സില്‍ | 0 | 2
10 വിക്കറ്റ് പ്രകടനം | 0 | N/A
നല്ല ബോളിങ്ങ് പ്രകടനം | 3/37 | 5/16
ക്യാച്ചുകള്‍/സ്റ്റുമ്പിങ് | 62/0 | 98/0
February 17, 2007 പ്രകാരം ഉറവിടം: Cricinfo.com

സൗരവ് ഗാംഗുലി (ജ. ജൂലൈ 8, 1972, കൊല്‍ക്കത്ത) ഇന്ത്യയില്‍ നിന്നുള്ള അന്താരാഷ്ട്ര ക്രിക്കറ്റ് താരമാണ്. ഇടംകയ്യന്‍ ബാറ്റ്സ്മാനും വലംകയ്യന്‍ ബൌളറുമായ ഗാംഗുലി 2000 മുതല്‍ 2005 വരെ ഇന്ത്യന്‍ ക്രിക്കറ്റ് ടീമിന്റെ നായകനായിരുന്നു. 2003ലെ ലോകകപ്പില്‍ ഇന്ത്യയെ ഫൈനല്‍വരെയെത്തിച്ചു. ഏറ്റവും കൂടുതല്‍ ടെസ്റ്റ് മത്സരങ്ങള്‍ ജയിച്ച ഇന്ത്യന്‍ നായകനെന്ന റെക്കോര്‍ഡും ഇദ്ദേഹത്തിന്റെ പേരിലാണ്. തുടര്‍ച്ചയായ മോശം പ്രകടനങ്ങളെത്തുടര്‍ന്ന് 2006ല്‍ ദേശീയ ടീമില്‍നിന്നും പുറത്തായി. പത്തു മാസത്തെ ഇടവേളയ്ക്കു ശേഷം 2006 ഡിസംബര്‍ 15 ന് ദക്ഷിണാഫ്റിക്കയ്ക്കെതിരെ കളിച്ചുകൊണ്ട് ടെസ്റ്റ് ക്റിക്കറ്റില്‍ മടങ്ങിയെത്തി. ആദ്യ ഇന്നിങ്സില്‍ പുറത്താകാതെ നേടിയ 51 റണ്‍സ് നേടി വീണ്ടും ഇന്ത്യന്‍ ടീമിന്റെ അവിഭാജ്യഘടകമാണ് താനെന്നു ഗാംഗുലി തെളിയിച്ചു. ആഭ്യന്തര മത്സരങ്ങളില്‍ പശ്ചിമ ബംഗാളിനെ പ്രതിനിധീകരിക്കുന്ന ഗാംഗുലി ഗ്ലാമോര്‍ഗന്‍, ലങ്കാഷയര്‍ എന്നീ ഇംഗ്ലീഷ് ക്രിക്കറ്റ് ക്ലബുകള്‍ക്കുവേണ്ടിയും കളിച്ചിട്ടുണ്ട്.

കൊല്‍ക്കത്തയിലെ ഒരു രാജകുടുംബത്തിലാണ് ഗാംഗുലി ജനച്ചിത്. ജ്യേഷ്ഠന്‍ സ്നേഹാശിഷ് ഗാംഗുലിക്കൊപ്പം ചെറുപ്പം മുതലേ ക്രിക്കറ്റ് കളിച്ചു വളര്‍ന്നു(സ്നേഹാശിഷ് ബംഗാളിനുവേണ്ടി രഞ്ജി ട്രോഫിയില്‍ കളിച്ചിട്ടുണ്ട്). തുടക്കത്തില്‍ വലതു കയ്യന്‍ ബാറ്റ്സ്മാനായിരുന്ന സൗരവ് പിന്നീട് ജ്യേഷ്ഠനെപ്പോലെ ഇടംകയ്യന്‍ ശൈലി സ്വീകരിച്ചു. ഇന്ത്യന്‍ ഫുട്ബോളിന്റെ മെക്കയന്നറിയപ്പെടുന്ന കൊല്‍ക്കത്തയില്‍ ജനിച്ചു വളര്‍ന്നതിനാലാകാം കുട്ടിക്കാലത്ത് ക്രിക്കറ്റിനേക്കാള്‍ കമ്പം ഫുട്ബോളിലായിരുന്നു. ഇരുപതാം വയസില്‍ രാജ്യാന്തര മത്സരരംഗത്തെത്തിയ ഗാംഗുലി തുടക്കത്തില്‍ ടീമില്‍ പിടിച്ചു നില്‍ക്കാന്‍ പാടുപെട്ടു. കളിയേക്കാള്‍ സൗരവിന്റെ പെരുമാറ്റത്തിലായിരുന്നു വിമര്‍ശകരുടെ കണ്ണ്. രാജകുടുംബാംഗമായതിനാല്‍ ഗാംഗുലിക്ക് തലക്കനം കൂടുതലാണെന്നായിരുന്നു പ്രധാന വിമര്‍ശനം. ഏതായാലും കഠിനാധ്വാനത്തിലൂടെ പിന്നീട് സൗരവ് ഇന്ത്യന്‍ ടീമിന്റെ അവിഭാജ്യ ഘടകമായിമാറി.

1992 ഇന്ത്യാ-വെസ്റ്റ് ഇന്‍ഡീസ് ഏകദിന പരമ്പരയ്ക്കിടെ ബ്രിസ്ബേയ്നില്‍ വച്ചായിരുന്നു സൗരവിന്റെ രാജ്യാന്തര അരങ്ങേറ്റം. ആദ്യ മത്സരത്തില്‍ 3 റണ്‍സുമാത്രമായിരുന്നു സംഭാവന. താമസിയാതെ ടീമില്‍നിന്നു പുറത്തായി. ടീമില്‍ നിന്നു പുറത്തായ ഗാംഗുലി ബംഗാളിനുവേണ്ടി രഞ്ജി ട്രോഫിയില്‍ സ്ഥിരതയാര്‍ന്ന പ്രകടനം നടത്തി. ഇതേത്തുടര്‍ന്ന് നാലു വര്‍ഷങ്ങള്‍ക്കു ശേഷം ഇംഗ്ലണ്ട് പര്യടനത്തിനുള്ള ഇന്ത്യന്‍ ടെസ്റ്റ് ടീമിലേക്കു തിരഞ്ഞെടുക്കപ്പെട്ടു. ടെസ്റ്റ് ക്രിക്കറ്റില്‍ അരങ്ങേറ്റം കുറിച്ച ഈ പരമ്പരയാണു ഗാംഗുലിയുടെ ക്രിക്കറ്റ് ജീവിതത്തില്‍ വഴിത്തിരിവായത്. ഇംഗ്ലണ്ടിനെതിരേ ലോര്‍ഡ്സില്‍ നടന്ന രണ്ടാം മത്സരത്തില്‍ സെഞ്ച്വറി നേടിയാണ് ഗാംഗുലി തന്റെ അരങ്ങേറ്റം ആഘോഷിച്ചത്. ആദ്യ ടെസ്റ്റില്‍ തോറ്റ ഇന്ത്യ രണ്ടാം ടെസ്റ്റില്‍ ഗാംഗുലിയുടെ പ്രകടനത്തിന്റെ പിന്‍ബലത്തില്‍ സമനില നേടി. പിന്നീട് ഗാംഗുലിയുടെ കീഴില്‍ ഉപനായകനായ രാഹുല്‍ ദ്രാവിഡിന്റെയും അരങ്ങേറ്റ ടെസ്റ്റായിരുന്നു ഇത്. ലോര്‍ഡ്സില്‍ അരങ്ങേറ്റ മത്സരത്തില്‍തന്നെ സെഞ്ച്വറി നേടുന്ന മൂന്നാമത്തെ കളിക്കാരനായി സൗരവ്. ഹാരി ഗ്രഹാം ജോണ്‍ ഹാംഷെയര്‍ എന്നിവരാണ് മറ്റു രണ്ടുപേര്‍. മൂന്നാം ടെസ്റ്റിലും സെഞ്ച്വറി നേടി ഗാംഗുലി ടീമില്‍ സ്ഥാനമുറപ്പിച്ചു.

ഇംഗ്ലണ്ട് പര്യടനത്തിനു ശേഷം ഏകദിന ടീമിലും സ്ഥാനമുറപ്പിച്ചു. പിന്നീട് ഏറെ ശ്രദ്ധേയനായതും ആക്രമണകാരിയായ ഏകദിന ബാറ്റ്സ്മാന്‍ എന്ന നിലയിലാണ്. 1999ലെ ലോകകപ്പില്‍ ശ്രീലങ്കക്കെതിരേ നേടിയ 183 റണ്‍സാണ് ഏകദിനക്രിക്കറ്റില്‍ ഒരിന്ത്യാക്കാരന്റെ ഏറ്റവുമുയര്‍ന്ന വ്യക്തിഗത സ്കോര്‍. 2000ല്‍ ഇന്ത്യന്‍ ടീമിന്റെ നായകനായി.

Retrieved from "http://ml.wikipedia.org../../../%E0%B4%B8/%E0%B5%8C/%E0%B4%B0/%E0%B4%B8%E0%B5%8C%E0%B4%B0%E0%B4%B5%E0%B5%8D_%E0%B4%97%E0%B4%BE%E0%B4%82%E0%B4%97%E0%B5%81%E0%B4%B2%E0%B4%BF.html"

സൂചികകള്‍: ഉള്ളടക്കം | ക്രിക്കറ്റ്

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English